KATMATA PALGEGA
Tere tulemast saatesse. Hea on olla jälle siin, ülistada, palvetada
ja kuulata, mis Jumal meile räägib. Me alustame natuke teistmoodi,
ehitame teistmoodi üles selle meie ühise pooletunnise. Meie Idaga
palume, et Jumal oma armus lubab meil kuulata, mida Püha
Vaim meie südametes räägib. Me tahame ülistada ja palvetada, nagu
Püha Vaim meid juhib. Meil pole kindlat õpetus- ega palveosa,
vaid me paneme kõik kokku ja kui Jumal annab õpetusesõna Piiblist,
oleme tundlikud selle vastu, mida Vaim tahab, et me loeme Sõnast.
Ülistame ja palvetage ka kodudes, et Püha Vaimu ligiolu võiks täita
teid kodudes ja mind ja Idat selles hetkes, et me oleksime Isa südamele
lähedal. Me täname kohe alguses Jeesuse risti töö eest. Isa andis
Jeesuse, et mitte üks, kes Temasse usub, ei hukkuks. Ka täna on pääste
päev. Kohe alguses ma julgustan sind teravdama oma kuulmist ja
parandama südame hoiakut. Isa kutsub sind ja Jeesuse vere läbi
sa võid saada päästetud just nüüd. Ütle: "Jeesus, ma tahan
järgida sind." Sa oled võib-olla käinud oma teedel, tunned küll
Jeesust, aga kuidagi oled sattunud oma teede peale ja nüüd tahad tulla
tagasi nagu kadunud poeg, kes läks tagasi oma Isa juurde. Kui sa tahad
täna tulla tagasi sügavamasse osadusse Jumalaga, kui kunagi
varem, siis taevas on pidu. Jeesus rääkis tähendamissõna kadunud
pojast ja samamoodi taevane Isa tunneb rõõmu, kui sa nüüd või
saate ajal, järgmise saate ajal või juba eelmise saate ajal, ütled, et
tahad võtta Isa vastu taaskord. Isa, su armastuse, headuse, armu,
halastuse. Isa, ma ei ole täiuslik, aga ma tean, et Su veri on piisav.
Su veri on piisav puhastama ja tooma mind sellesse paika, kus talled
kuulevad oma karjase häält, kus just sina kuuled Jumala häält.
Sellesse paika, kus Piibli tõed, Isa headus, hakkavad elama
sinu südames. Jeesus suri meie igaühe eest, et meil oleks
igavene elu koos Temaga. Jeesus saatis meile Püha Vaimu, kui Ta
oli taevasse tõusnud. Ta on tõe vaim, kes juhib meid kõige
tõe sisse. Me kutsume Püha Vaimu tulema ja kinnitama oma ligiolu
igaühe südames. Isa, me avame oma südamed, tule Püha Vaim,
Issanda kallis Vaim, tule ja täida meid. Tule ja puuduta
meid kui see on esimene kord või täida meid uuesti. Alustame
ühe armsa kirjakohaga Laulude raamatust. Kogen oma südames,
et see on selle aja kirjakoht. Ps 27:4 "Ühte ma olen palunud
Issandalt; seda ma üksnes nõuan, et ma saaksin asuda Issanda kojas
kogu oma eluaja ning tähele panna Issanda leebust ja mõtiskleda
tema templis." Olla Tema ligiolus, vaadelda Tema auhiilgust ja
ilu, olla kogu aeg Isale lähedal. Kummardame Jeesust. Ole hea,
Ida, vii meid kõige pühamasse paika, Jeesuse vere läbi.
Ühte vaid, ühte vaid, Issand, ma soovin.
Ühte vaid, ühte vaid, Issand, ma palun.
Kas tohin jääda Su templisse oma elupäevade lõpuni?
Ainult imetlema Sinu ilu
Kas tohin jääda Su templisse oma elupäevade lõpuni?
Ainult imetlema Sinu ilu
Ühte vaid, ühte vaid, Issand, ma soovin.
Ühte vaid, ühte vaid, Issand, ma palun.
Kas tohin jääda Su templisse oma elupäevade lõpuni?
Ainult imetlema Sinu ilu
Kas tohin jääda Su templisse oma elupäevade lõpuni?
Ainult imetlema Sinu ilu
Kas tohin jääda siia? Kas tohin jääda siia?
Kas tohin jääda siia imetlema Sinu ilu?
Kas tohin jääda siia? Kas tohin jääda siia?
Kas tohin jääda siia imetlema Sinu ilu?
Kas tohin jääda siia? Kas tohin jääda siia?
Kas tohin jääda siia imetlema Sinu ilu?
Me tahame olla ja viibida Sinu ligiolus. Me ei taha minna kuskile
ära, vaid olla koos Sinuga, Isa. Käest kinni koos Sinuga, kogu
meie eluaja. Las su Vaim täidab meid ja juhib meid. Me saame
iga päev end puhtaks pesta vere allikas, lasta Jeesusel
Püha Vaimu läbi muuta meid rohkem Tema sarnasteks. Ülistuse ajal mul
tuli südamele sõna "tõde" ja ma tahan lugeda Johannese
evangeeliumi 8. peatükist, alates 31. salmist: "Siis ütles Jeesus
juutidele, kes temasse uskusid: "Kui te jääte minu sõnasse, siis te
olete tõesti minu jüngrid ning tunnetate tõde, ja tõde
vabastab teid." Nad vastasid talle: "Me oleme Aabrahami järglased
ega ole iial kedagi orjanud, kuidas sina siis ütled: Te saate
vabaks?" Jeesus vastas neile: "Tõesti, tõesti, ma ütlen teile,
igaüks, kes teeb pattu, on patu ori. Ori ei jää majja alatiseks, poeg jääb
alatiseks. Kui nüüd Poeg teid vabastab, siis olete tõepoolest
vabad." Ma tean, et te olete Aabrahami järglased, kuid te otsite
võimalust mind tappa, sest minu sõna ei mahu teisse. Mina räägin, mida ma
olen näinud oma Isa juures, ja teie teete, mida te olete kuulnud oma
isalt." Tõde teeb meid vabaks. Me peame teadma tõde,
mida Piibel räägib Jumalast, kes Jumal on. Isa tahab öelda
paljudele, et Ta on armastav Isa, Ta on armuline ja halastav. Tema
tahtmine on alati hea igaühe jaoks. Teine asi, mille kohta peame
tõde teadma, on see, kes sina oled. Olen kogunud mõningad
kirjakohti sellest, mida Jumal meist räägib. Me oleme Isa lapsed.
Rm 8:14-15 "Sest kõik, keda iganes Jumala Vaim juhib, on Jumala
lapsed. Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu, kelles me hüüame: "Abba!
Isa!" " Me oleme Jumala lapsed. Isa ütleb, et me oleme koos
Jeesusega kaaspärijad. Me oleme Tema silmaterad, oma peopessa
on Ta meid joonistanud. Isa tahab selles hetkes tulla
sinu juurde ja kinnitada seda, mida Ta on peitnud sinu sisse
ja kes sa tegelikult oled. Enam pole häbi, valet alandlikkust.
Isa ütleb, et sa oled vääriline, Ta saab tegema suuri ja väelisi
asju sinu elus ja sinu läbi. Ära tee ennast liiga väikseks.
Paljud on mõelnud, et minust ei saa asja. Aga kogen, et Isa ütleb
sulle, et sa oled täpselt selline, nagu vaja. Tal on sinu vastu
ainult head mõtted. Väga ilus kirjakoht Rm 8:11, mida mulle
meeldib väga tsiteerida: "Kui nüüd teis elab selle Vaim, kes Jeesuse
surnuist üles äratas, siis see, kes Kristuse surnuist üles äratas, teeb
ka teie surelikud ihud elavaks oma Vaimu läbi, kes teis elab."
Püha Vaim, sama Vaim, kes äratas Kristuse surnuist, elab meie sees.
See on tõde otse Piiblist. Kes me oleme? Me oleme Jumala lapsed
ja meie sees on sama vaim: Püha Vaim. Kui sa ütled, et pole saanud
puudutatud või ei räägi keeltes, pole midagi, palvetame koos.
Jumal ütleb, et iga paluja saab. Igaühe, kes oma südamest tahab,
Isa täidab. See pole nii, et sa oled kõlbmatu, väärtusetu, alla
surutud. Isa ütleb, et Ta tahab armastada. Tule, Püha Vaim,
kohtu inimestega. Ma näen, kuidas ta mähib meid sellise sooja teki
sisse, ümbritseb meid oma Vaimuga, armastusega, mis
täidab ja valgustab läbi iga südame. Ja me saame olla
nagu 2Kr 5:17 ütleb: "Niisiis, kui keegi on Kristuses, siis ta on uus
loodu, vana on möödunud, vaata, uus on sündinud." Kallid sõbrad,
anname selle vana asja, kas eelmisest aastast või eilsest
päevast, paneme selle Isa ette Jeesuse verega kaetult ja ütleme:
"Vana on läinud." Lase uuel tulla asemele. Isa ütleb paljudele meist:
"Jäta see vana asi, ära muretse enam selle pärast. Too see Jeesuse
jalge ette ja võta vastu tõde Isa armastusest, Jeesuse vere
puhastavast väest." Uus on tulemas. Tule Isa, tulgu uus paljude
vaatajate eludesse. Tulgu uus aeg sinu ellu, sa saad sel aastal liikuma
uuel tasemel ja dimensioonil. Ainult ütle Isale: "Ma tahan." Isa kutsub
sind, Ta januneb selle vaimu järele, mille ta paneb või on juba pannud
sinu sisse elama. Me saame olla, nagu Sõna ütleb, Püha Vaimu
templid. Kõik me suudame Temas, kes teeb meid tugevaks. Auhiilguse
lootus meie sees: Püha Vaim. Üks asi, mida kogen tugevalt oma
vaimus: me peame mõistma, kes me oleme. Me peame võtma nuturüü
seljast ära ja rõõmuõli selle asemele. Ülistuserüü kustunud
vaimu asemele. Sest kurbus ja masendus, ma tean, et see on
paljude jaoks probleem. Raskemeelsus on probleem, aga tõde on see, et
me võime öelda, et me ei taha, et see mõjutab meid. See ei
tohi mind mõjutada. Ma palun Jeesus, tule ja anna meile õige
arusaamine olukordadest meie ümber, et need ei saaks meid
mõjutada, vaid meie saaksime mõjutada olukordi. Põnev mõte.
Olukorrad ja õhkkond ei tohi mõjutada meid, vaid meie peame
muutma õhkkonda, mõjutama olukordasid. Võib-olla ütled,
et pole jõudu. Aitäh Jeesus, et Sa annad meile jõudu selles hetkes
öelda: "Kui see tädi seal telekas räägib tõtt, tule Jumal ja puuduta
mind, tõsta mind, kinnita mind, anna mulle arusaamine sellest,
kes ma olen ja mis mu eesmärk on, et ma suudan mõjutada olukordi."
Vahel oled ehk mõelnud, et kui sisened mõnda ruumi, tunned
end rõõmsana ja järsku tunned masendust, kurbust või isegi
viha. Sa sisenesid ruumi rõõmsana, võimsana ja selle ruumi õhkkond
hakkas mõjutama sind, sa tundsid masendust, kurbust. Siis sa pead
mõtlema, et see on selles õhkkonnas, olukordades ja see ei kuulu sulle.
Ära lase sellel täita sind, vaid ütle: "Ma tahan muuta seda
õhkkonda Jeesuse Kristuse nimel. Isa, ma ei taha astuda sellesse
ega võtta vastu seda kurbust ja raskemeelsust, ma tahan
püsida Sinus." Me võime muuta õhkkonda. Mul on üks tore pilt
kaasas. See on meie kodu esiku seina peal. See tuletab meile
meelde, kui on halb hetk või natuke alla surutud meel, me
vaatame seda maali ja näeme, milline on tõde. Me ei näe pildil
enam väikest kartlikku kassipoega, vaid me näeme lõvi, Juuda lõvi,
ühte Jeesuse olekut ja see on tõde. Tema Vaim elab meie sees
ja me oleme Püha Vaimu templid, me oleme Jumala lapsed, kaaspärijad
nagu Ta Sõna ütleb. Kas see pilt ei ole siis tõde? Kui me saame
aru, et see on tõde, siis me ei vaata enam seda väikest ja
kartlikku, masendunud inimest peeglist, vaid ma saan öelda,
et minu sees on seesama Vaim, kas äratas Kristuse surnuist. See on
mu identiteet ja ma võin öelda, et ma ei alustanud päeva vale
jalaga, sellist asja pole olemaski, ma tõusin voodist koos Jeesusega
ja ma suudan kõik Temas, kes teeb mind tugevaks. Hommikul
peeglisse vaatamine pole alati tore, minu jaoks see on päris raske,
aga ma saan end kohe kosutada sellega, et mu sees on sama Vaim,
kes äratas Kristuse surnuist. Et me ei mõtleks: "Oh õnnetust, jälle uus
päev!" Sa võid mõelda, et on jälle uus päev ja võimalus olla koos
Jeesusega, teha lahedaid asju, paluda Tema ligiolu igasse hetke
ja minutisse, isegi kodu koristamisel. See on teadmisesõna kellegi jaoks:
sul on kodu täiesti segamini, tolmurullid põrandal, mustad
nõud ja prahti igal pool. Sa oled tundnud end jõuetuna, sa ei jõua
koristada. Aga palume, Jeesus anna võidmine, koristamisvõidmine, lase
Vaimul tulla ja täita rõõmuga selle kodu koristamise vastu. Me võime
igapäevaasjadesse paluda Sinu ligiolu ja võidmist, Sa tugevdad
meid kõiges, kui me palume. Ma tahan veel öelda: pole nii väikest asja,
et Isa ei tahaks seda korrigeerida, pole nii väikest asja, et Isa ei
hooliks. Piibel ütleb, et Isa teab isegi kui palju juuksekarvu meil
on peas, kas Ta siis pole huvitatud ka meie kõige väiksematest asjadest?
On vale mõtlemine, et Jumal on nii suur, et Ta ei hooli meie
väikeste inimeste asjadest, see on vale. Jumal on suur ja võimas,
kõigeväeline, aga Isa hoolib ka meie väiksematest asjadest.
Ta on nii suur, et ta hoolib ka su kõige väiksemast asjast. Me saame
tuua oma asjad koos kiitusega Jumala ette ja mitte muretseda
millegi eest. See on see aasta, mil Jumal riietab väega, vastab
Vaimuga, annab sulle jõudu ja võidmist, kõike imelist, mida Isa
annab oma ligiolus, oma auhiilgust. Nägin Vaimus, kuidas kellegi
elutuppa laskus auhiilguse pilv. Selline pilv, mis täitis vana lepingu
ajal templi. Võta vastu Jumala auhiilguse puudutus. Kogen,
et sa istud seal ja mõtled, kui võimas ligiolu. Isa ütleb: "Joo
minu ligiolust, täitu headusega, muutu auhiilguse ligiolus."
Me saame muutuda, võtta vastu selle autoriteedi, selle,
kes sina oled Jeesuses. Tõde, mitte see, mida vaenlane räägib,
vaid tõde, mida Jumala Sõna räägib. See on püsiv, keegi ei saa seda
lahjendada, tõde, mille Jumal on puhunud Piibli lehtede vahele.
Piibel on tõde ja mitte see, mida sa ise mõtled või mida teised
räägivad sinu kohta, vaid see, mida Isa räägib sinu kohta.
Kogen, Jumal puudutab kellegi füüsilist südant praegu. Ta
tahab tervendada rütmihäired Jeesuse nimel ja Tema vermete läbi. Su
süda saab õige rütmi, taevalikku rütmi. Isa armastab sind, Ta
tervendab su südame. Au Sulle Jumal, Kõigeväeline, kes
olid, kes oled praegu ja saad igavesti olema. Laulame veel,
Ida, Laul 27:4. Palvetame, et me võime olla ja me teame, et me
võime olla Tema ligiolus alati.
Ühte vaid, ühte vaid, Issand, ma soovin.
Ühte vaid, ühte vaid, Issand, ma palun.
Kas tohin jääda Su templisse oma elupäevade lõpuni?
Ainult imetlema Sinu ilu
Kas tohin jääda Su templisse oma elupäevade lõpuni?
Ainult imetlema Sinu ilu
Kas tohin jääda siia? Kas tohin jääda siia?
Kas tohin jääda siia imetlema Sinu ilu?
Kas tohin jääda siia? Kas tohin jääda siia?
Kas tohin jääda siia imetlema Sinu ilu?
Isa, me tohime jääda. Me tahame jääda, öelda iga päev, et me tahame
olla, elada ja liikuda Sinu ligiolus. Au Sulle, Isa, Kõigeväeline.
Tule ja täida meid oma kirkusega. Tule ja anna meile arusaamist.
Püha Vaim, juhi meid kogu tõe sisse, kes me tegelikult oleme,
kes me oleme Kristuses. Jeesus meie sees: auhiilguse lootus.
Jeesus sinu sees: auhiilguse lootus. Kõik, ka selle koristuse, sa suudad
Temas, kes teeb sind tugevaks. Pea meeles, ka kõige väiksema
asja Isa tahab jagada koos sinuga. Ka selle varba, mis on valus,
parema jala suur varvas. Sa oled löönud selle kuskile vastu
ja sellel on sinikas. Isa ütleb, pane oma käsi selle varba peale
ja Jeesuse nimel see varvas saab üleloomulikult kiiresti terveks.
Sa võid minna välja ja panna jalatsi jälle jalga. Aitäh Isa,
selle eest, mis Sa teed, et Su tervendav vägi puudutab
parema jala suurt varvast. Kõik au kuulub Sulle, Jumal.
Kas pole huvitav ja rikkalik elada koos Jeesusega?
Me jätkame samamoodi järgmisel korral. Elame tões ja võtame
vastu selle, mida Isa mõtleb sinu kohta. Sa oled silmatera.
Nägemiseni jälle, Jeesuse nimel ja Pühas Vaimus, Aamen.
Tõlge: Sanna Pitko